চার দশক পর আবার কি দেশে সেই পরিস্থিতি তৈরি হয়েছে? মোদীকে বিঁধছে কংগ্রেস। আর রাজ্যে তৃণমূল সরকারকে বিঁধলেন বুদ্ধিজীবীরা। রাজ্যের বর্তমান আইন-শৃঙ্খলা পরিস্থিতির প্রতিবাদে বৃহত্তর আন্দোলনের ডাক দেওয়া হল মঞ্চ থেকে।
 ওয়েব ডেস্ক: চার দশক পর আবার কি দেশে সেই পরিস্থিতি তৈরি হয়েছে? মোদীকে বিঁধছে কংগ্রেস। আর রাজ্যে তৃণমূল সরকারকে বিঁধলেন বুদ্ধিজীবীরা। রাজ্যের বর্তমান আইন-শৃঙ্খলা পরিস্থিতির প্রতিবাদে বৃহত্তর আন্দোলনের ডাক দেওয়া হল মঞ্চ থেকে। জরুরি অবস্থার চল্লিশ বছর। বৃষ্টিভেজা অ্যাকাডেমির সামনে বুদ্ধিজীবীদের সভা। অশোক গাঙ্গুলি থেকে শুরু করে এলেন সবাই। মঞ্চে না উঠলেও বিজেপি নেত্রী রূপা গাঙ্গুলির উপস্থিতি অন্য মাত্রা এনে দিল। আইন-শৃঙ্খলা পরিস্থিতি নিয়ে প্রত্যেকের মুখেই রাজ্যের তীব্র সমালোচনা।  কালাদিনটিকে স্মরণ করা হল উত্পল দত্তের ব্যারিকেড নাটকের মধ্যে দিয়ে। বক্তব্য রাখলেন অনেকেই। প্রত্যেক বক্তারই মূল দাবি, রাজ্যে যা চলছে তা জরুরি অবস্থার চেয়েও ভয়ঙ্কর।শারীরিক অসুস্থতার কারণে আসতে পারেননি অনুষ্ঠানের আহ্বায়ক সোমনাথ চট্টোপাধ্যায়।